"Сара ақәра ду нысҵит. Ажәлар рзы сыҟоуп. Сырҿиамҭақәа зегьы ажәлар ирызкуп", - абас иҩуан Аԥсуа литература ашьаҭаркҩы, Аԥсны Жәлар рпоет Дырмит Гәлиа.
Ақәра ду нызҵыз аԥсуа быргцәа рышықәснҵыра феноменқәас ирымоу ҭылҵаауан америкатәи аҵарауаҩ, аетнологиеи аконфликтологиеи рыпрофессор Пола Гарб.
Аԥсны инхоз абыргцәа ирызкны иҭырххьеит афильмқәа, иҭрыжьхьеит ашәҟәқәа. Дара рышықәснҵыра зыбзоураз аилкааразы ирҭаауан аҵарауаа. Абыргцәа аҵарауаа рызҵаарақәа рҭакқәа ҟаҵо иазгәарҭон абас еиҧш: "Саагылазар адгьыл сықәаарыхуан, амцхә акы сгәы иасырсӡомызт, сзызхәыцуа. абзиара мацареи иахьатәи амши роуп".
Аԥсны анҵыҵ ахьӡ неиҩхьан абыргцәа рансамбль "Нарҭаа".